TTA “ค่าระวางเรือ BSI ทำจุดสูงสุดใหม่” จับตางบฯ Q1 พลิกกำไรโดดเด่น!
TTA “ค่าระวางเรือ BSI ทำจุดสูงสุดใหม่” จับตางบฯ Q1 พลิกกำไรโดดเด่น!
29 เม.ย. 2564

บล.เคทีบีเอสที ระบุในบทวิเคราะห์วันนี้(29 ม.ย.2564) ว่า บริษัท โทรีเซนไทย เอเยนต์ซีส์ จำกัด (มหาชน)  หรือ TTA “ค่าระวางเรือเดินหน้าทำจุดสูงสุดใหม่” โดยค่าระวางเรือ BSI ยืนเหนือระดับ 2 พันจุด หนุนด้วย Demand ของเรือเทกองที่เพิ่มขึ้น  โดยคาดว่าจะทำให้ Earning ในช่วงครึ่งแรกปี 2564 สดใส
โดย KTBST ประเมินกำไรไตรมาส 1/2564 อยู่ที่ 224 ล้านบาท พลิกจากขาดทุนในไตรมาส 1/2563 แล้วโต 103%  เทียบไตรมาสก่อนหน้า และยังมีปรับการจ่ายปันผลเป็นปันผลระหว่างกาล สะท้อนมุมมองของบริษัทต่อผลการดำเนินงานในช่วงที่เหลือของปีว่าจะยังดีต่อเนื่อง
อีกทั้งประเมินกำไรสุทธิ ปี 2564-2565 ที่ 752 ลบ และ 768 ล้านบาท พลิกจากขาดทุนปีก่อน และโต 2.2% เทียบช่วงเดียวกันของปีก่อน ในปี 2565 ตามลำดับ (เป้าเชิงกลยุทธ์ 17.00 บาท)